**การสังหารหมู่ที่บูชา** เป็นการก่ออาชญากรรมสงครามที่ประกอบด้วยการฆาตกรรมพลเมือง กระทำในพื้นที่ที่กองทัพรัสเซียควบคุมในเมืองบูชา ประเทศยูเครน ขณะดำเนินยุทธการในบูชาหลังรัสเซียเข้าบุกยูเครน นายกเทศมนตรีของเมืองบูชาระบุว่าพบผู้เสียชีวิต 412 รายหลังสิ้นสุดการยุทธ์ในเมือง ศาลอาญาระหว่างประเทศระบุว่ากำลังสืบสวนเหตุการณ์ที่เกิดขึ้นในบูชา เจ้าหน้าที่ทางการของรัสเซียปฏิเสธและระบุว่าภาพที่ปรากฏเป็นการจัดฉากโดยทางการยูเครน

เบื้องหลัง
----------

การสังหารหมู่ที่บูชาตั้งอยู่ในแคว้นเคียฟบูชาบูชาเคียฟเคียฟที่ตั้งของเมืองบูชาในแคว้นเคียฟ
เมื่อช่วงเดือนกุมภาพันธ์ ค.ศ. 2022 ประเทศรัสเซียได้รุกรานประเทศยูเครน โดยเคลื่อนทัพเข้าสู่ยูเครนทางตอนเหนือผ่านประเทศเบลารุส และพยายามเข้ายึดกรุงเคียฟ ซึ่งเป็นเมืองหลวงของยูเครน ต่อมาเมื่อวันที่ 27 กุมภาพันธ์ ค.ศ. 2022 กองทัพรัสเซียได้เคลื่อนทัพเข้าสู่เมืองบูชา ซึ่งตั้งอยู่ทางตะวันตกเฉียงเหนือของกรุงเคียฟ และยึดครองเมืองได้สำเร็จ

ในช่วงปลายเดือนมีนาคม อัยการสูงสุดของยูเครนระบุว่า เจ้าหน้าที่ของยูเครนกำลังรวบรวมข้อมูลเกี่ยวกับอาชญากรรมสงครามที่รัสเซียก่อกว่า 2,500 ครั้ง และกล่าวว่ายูเครนสามารถระบุตัวตนผู้ก่ออาชญากรรมได้หลายร้อยคนแล้ว ต่อมา กองทัพรัสเซียได้ถอยออกจากยูเครน และกองทัพยูเครนก็สามารถยึดเมืองบูชาคืนมาได้สำเร็จเมื่อวันที่ 1 เมษายน ค.ศ. 2022

สถานการณ์
---------

### สถานการณ์ช่วงที่รัสเซียรุกรานยูเครน

รายงานของ *เดอะเคียฟอินดีเพนเดนต์* ระบุว่า เมื่อวันที่ 4 มีนาคม กองทัพรัสเซียได้สังหารประชาชนชาวยูเครน 3 คน ในขณะที่พวกเขากำลังขับรถกลับจากการขนส่งอาหารไปให้ที่พักพิงสุนัข ต่อมาเมื่อวันที่ 5 มีนาคม มีรายงานว่ากองทัพรัสเซียยิงปืนใส่รถของครอบครัวที่กำลังหลบหนี ทำให้มีชายเสียชีวิต 1 คน และมีผู้หญิงกับเด็กเสียชีวิตอีกรวม 3 คน

### สถานการณ์หลังจากรัสเซียถอนทัพ

หลังจากที่รัสเซียถอนทัพออกจากยูเครน ก็เริ่มมีการเผยแพร่คลิปวิดีโอลงสู่สื่อสังคม เมื่อวันที่ 1 เมษายน มีคลิปวิดีโอที่แสดงให้เห็นพลเรือนเสียชีวิตจำนวนมาก ต่อมาก็เริ่มมีการเผยแพร่หลักฐานที่แสดงให้เห็นถึงการก่ออาชญากรรมสงครามของรัสเซียในช่วงที่เมืองบูชาถูกยึดครอง ทหารของยูเครนกล่าวว่า พวกเขาพบศพของผู้ชาย ผู้หญิง และเด็กรวม 18 คนที่บริเวณห้องใต้ดินแห่งหนึ่งใกล้เมืองบูชา คลิปวิดีโอของกองทัพยูเครนแสดงให้เห็นว่าห้องใต้ดินดังกล่าวถูกใช้เป็นสถานที่ทรมาน ทหารนายหนึ่งระบุว่าศพบางส่วนอยู่ในสภาพที่ถูกตัดหูหรือถูกดึงฟันออก และระบุว่ามีการเคลื่อนย้ายศพออกไปก่อนการสัมภาษณ์ ส่วนศพอื่น ๆ ของพลเรือนถูกทิ้งไว้ตามถนน

### ภาพถ่ายดาวเทียม

เมื่อวันที่ 4 เมษายน สำนักข่าวนิวยอร์กไทมส์ได้วิเคราะห์ภาพถ่ายดาวเทียม และสรุปว่า "ประชาชนหลายคนถูกฆ่าตั้งแต่ช่วงสามสัปดาห์ที่แล้ว ตอนที่รัสเซียยังครอบครองเมืองอยู่" ภาพถ่ายดาวเทียมบนถนนแห่งหนึ่งในเมืองบูชาแสดงให้เห็น "วัตถุสีเข้มขนาดใกล้เคียงกับมนุษย์" อย่างน้อย 11 ชิ้น ปรากฏอยู่ระหว่างวันที่ 9–11 มีนาคม ตำแหน่งของวัตถุดังกล่าวสอดคล้องกับคลิปวิดีโอที่สมาชิกสภาเมืองบูชาถ่ายจากภาคพื้นดินหลังจากที่ยูเครนยึดเมืองคืนได้ คลิปวิดีโออีกคลิปหนึ่งแสดงให้เห็นศพของคน 3 คน ซึ่งปรากฏบนภาพถ่ายดาวเทียมระหว่างวันที่ 20–21 มีนาคม สำนักข่าวนิวยอร์กไทมส์สรุปว่า ผลการวิเคราะห์ครั้งนี้ไม่สอดคล้องกับข้อกล่าวอ้างของกองทัพรัสเซีย ที่อ้างว่าประชาชนถูกสังหารหลังจากที่รัสเซียได้ถอนทัพไปแล้ว

ผลสืบเนื่อง
-----------

### ยูเครน

ศพของประชาชนที่ถูกเผา
ดมือตรอ กูแลบา รัฐมนตรีว่าการกระทรวงต่างประเทศยูเครนระบุว่าเหตุการณ์นี้เป็น "การสังหารหมู่โดยเจตนา" (deliberate massacre) เขาระบุว่า "แย่กว่าไอซิส" และกองทัพรัสเซียมีความผิดฐานฆาตกรรม, ทรมาน, ข่มขืน และปล้นสะดม กูแลบาเรียกร้องให้ประเทศกลุ่มเจ็ดเพิ่มการคว่ำบาตร "อย่างหนัก" (devastating)

วีตาลีย์ กลึชกอ นายกเทศมนตรีกรุงเคียฟ ระบุในบทสัมภาษณ์กับ *บิลด์* ว่า "สิ่งที่เกิดขึ้นในบูชาและย่านชานเมืองอื่น ๆ ของเคียฟ เรียกได้ว่าเป็นการสังหารหมู่แต่ประการเดียว" และกล่าวโทษวลาดีมีร์ ปูติน ว่าเป็นผู้ก่ออาชญากรรมสงคราม ประธานาธิบดีวอลอดือมือร์ แซแลนสกึย เดินทางไปเยือนพื้นที่ในวันที่ 4 เมษายน 2022

### รัสเซีย

เซียร์เกย์ ลัฟรอฟ รัฐมนตรีว่าการกระทรวงต่างประเทศรัสเซียระบุว่าการสังหารหมู่นี้เป็น "การโจมตีด้วยข่าวลวง" อีกครั้งของยูเครนต่อรัสเซีย พร้อมระบุว่าเป็นการจัดฉากขึ้นมา ช่องเทเลแกรมของกระทรวงกลาโหมรีโพสต์รายงานระบุว่ากองทัพรัสเซียไม่ได้ตั้งเป้าโจมตีพลเมืองในขณะการยุทธ์ และสุสานรวมที่มีรายงานนั้นใช้ฝังศพของผู้เสียชีวิตจากการโจมตีทางอากาศโดยยูเครนเอง รวมถึงระบุว่าได้ตรวจสอบวิดีโอที่แสดงศพเรียงรายตามถนนในบูชาแล้วพบว่าศพในคลิปขยับตัวและเป็นการจัดฉากขึ้นมา สำนักข่าวบีบีซีภาคพื้นมอสโกตรวจสอบวิดีโอแยกและระบุว่าไม่มีหลักฐานว่าวิดีโอเหล่านี้เป็นการจัดฉากเลย หน่วยงานด้านการตรวจสอบยืนยันข้อเท็จจริง เบลลิงแคตระบุอ้างรายงานของบีบีซี และตั้งคำถามเพิ่มเติมต่อการตรวจสอบของมอสโก

อ้างอิง
-------

1. 1 2  "Bucha counts toll of Russian occupation". *BBC News*. 23 April 2022.
2. ↑  United Nations Documented 50 "Unlawful' Killings In Bucha Amid War
3. ↑  ""Not A Single Resident...": Russia Denies Ukraine "Massacre" Charge". *NDTV.com*. เก็บจากแหล่งเดิมเมื่อ 3 April 2022. สืบค้นเมื่อ 3 April 2022.
4. ↑  "Russia denies killings in Bucha, calls images of bodies 'another production' by Kyiv". *The Times of Israel*. 3 April 2022. เก็บจากแหล่งเดิมเมื่อ 3 April 2022. สืบค้นเมื่อ 4 April 2022.
5. ↑  "Retreat of Russian forces uncovers evidence of possible war crimes". *El País*. 3 April 2022. เก็บจากแหล่งเดิมเมื่อ 4 April 2022. สืบค้นเมื่อ 4 April 2022.
6. ↑  Reuters (2022-04-03). "Russia denies killing civilians in Ukraine's Bucha". *Reuters* (ภาษาอังกฤษ). เก็บจากแหล่งเดิมเมื่อ 3 April 2022. สืบค้นเมื่อ 2022-04-04.
7. ↑  Farmer, Ben; Kozyreva, Tanya; Townsley, Simon (30 March 2022). "I'm building 2,500 war crimes cases against Vladimir Putin's invasion, says Ukraine's chief prosecutor". *The Daily Telegraph*. Archived from the original on 31 March 2022. Retrieved 2 April 2022.
8. ↑  Rudenko, Olga (2 April 2022). "Hundreds of murdered civilians discovered as Russians withdraw from towns near Kyiv (GRAPHIC IMAGES)". *The Kyiv Independent*. Archived from the original on 3 April 2022. Retrieved 3 April 2022.
9. ↑  Myroniuk, Anna (8 March 2022). "Russian soldiers murder volunteers helping starving animals near Kyiv". *The Kyiv Independent*. เก็บจากแหล่งเดิมเมื่อ 9 March 2022. สืบค้นเมื่อ 8 March 2022.
10. ↑  "'It is a war crime': two young boys among neighbours shot dead during attempted evacuation". *The Guardian* (ภาษาอังกฤษ). 2 April 2022. เก็บจากแหล่งเดิมเมื่อ 3 April 2022. สืบค้นเมื่อ 3 April 2022.
11. ↑  "Russia's Bucha 'Facts' Versus the Evidence". *bellingcat*. 4 April 2022. เก็บจากแหล่งเดิมเมื่อ 4 April 2022. สืบค้นเมื่อ 4 April 2022.
12. ↑  Ough, Tom (4 April 2022). "Debunking Russia's Bucha massacre conspiracy theories". *The Daily Telegraph*. สืบค้นเมื่อ 4 April 2022.
13. ↑  "'It was like a movie': Recaptured Bucha recounts violence of Russian invasion". *The Guardian*. 3 April 2022. เก็บจากแหล่งเดิมเมื่อ 4 April 2022. สืบค้นเมื่อ 4 April 2022.
14. ↑  Ukraine, Louise Callaghan, Zabuchchya. "Bodies of mutilated children among horrors the Russians left behind". *The Times* (ภาษาอังกฤษ). เก็บจากแหล่งเดิมเมื่อ 3 April 2022. สืบค้นเมื่อ 3 April 2022.
15. ↑  "Ukraine says 'torture room' found after Russian troops withdrawal from Bucha". *The Independent* (ภาษาอังกฤษ). 5 April 2022. สืบค้นเมื่อ 5 April 2022.
16. ↑  Ukraine, Louise Callaghan, Zabuchchya. "Bodies of mutilated children among horrors the Russians left behind". *The Times* (ภาษาอังกฤษ). เก็บจากแหล่งเดิมเมื่อ 3 April 2022. สืบค้นเมื่อ 3 April 2022.
17. ↑  Stern, David (3 April 2022). "Bodies and Rubble in the streets of Bucha following Russian retreat". *The Washington Post*. เก็บจากแหล่งเดิมเมื่อ 2 April 2022. สืบค้นเมื่อ 3 April 2022.
18. ↑  Browne, Malachy; Botti, David; Willis, Haley (4 April 2022). "Satellite images show bodies lay in Bucha for weeks, despite Russian claims". *The New York Times*.
19. ↑  "Killing of civilians in Bucha and Kyiv condemned as 'terrible war crime'". *the Guardian*. 3 April 2022. เก็บจากแหล่งเดิมเมื่อ 4 April 2022. สืบค้นเมื่อ 4 April 2022.
20. ↑  AP. "Kyiv mayor says Russian attacks in Bucha are 'genocide'". *The Times of Israel* (ภาษาอังกฤษแบบอเมริกัน). เก็บจากแหล่งเดิมเมื่อ 3 April 2022. สืบค้นเมื่อ 2022-04-03.
21. ↑  Simko-Bednarski, Evan (2022-04-04). "Zelensky visits Bucha, vows to hold Russia accountable for 'genocide'". *New York Post* (ภาษาอังกฤษแบบอเมริกัน). เก็บจากแหล่งเดิมเมื่อ 4 April 2022. สืบค้นเมื่อ 2022-04-04.
22. ↑  "Lavrov slams situation in Bucha as fake attack staged by West". *TASS* (ภาษาอังกฤษ). 4 April 2022. เก็บจากแหล่งเดิมเมื่อ 4 April 2022. สืบค้นเมื่อ 4 April 2022.
23. ↑  "Questions over Russian Bucha denials". BBC News. เก็บจากแหล่งเดิมเมื่อ 3 April 2022. สืบค้นเมื่อ 2022-04-03.
24. ↑  "Russia's Bucha "Facts" Versus the Evidence". *bellingcat* (ภาษาอังกฤษแบบบริติช). 2022-04-04. เก็บจากแหล่งเดิมเมื่อ 4 April 2022. สืบค้นเมื่อ 2022-04-04.